Jabarkan Thung Hoat Tiat dari Vihara Widhi Sakti dalam bahasa sunda

Di taun 1908, Kota Sukabumi keuna ku sasalad koléra. Di sapapanjang jalan loba mayit lantaran teu katulungan diubaran lantaran éta sasalad. Thung Hoat Tiat mangrupakeun praktisi kungfu anu katelah basajan. Thung Hoat Tiat boga tarékah pikeun néangan ubar pikeun sasalad di Kota Sukabumi. Salasahiji tarékahna nyaéta indit ka Kota Bogor pikeun papanggih jeung ahli tukang nyieunan ubar atawa disebut sin she. Nanging, éta sin she nitah Thung Hoat Tiat pikeun ménta tulung ka Kongco Han Tan Kong (patung sesepuh). Thung Hoat Tiat ngalaksanakeun ritual Ciamsi. Ciamsi mangrupakeun kagiatan médiasi jeung sesepuh. Nalika ngalaksanekun éta ritual, batur anu deukeut jeung Thung Hoat Tiat kasurupan, sarta méré béja yén Thung Hoat Tiat kudu mawa Kongco Han Tan Kong ka Sukabumi. Sanggeus dibawa ka Sukabumi, salasahiji sadérék Thung Hoat Tiat ngalaman hal spiritual, anu méré béja yén Kongco Han Tan Kong kudu digotong ngurilingan opat juru kota Sukabumi, anu kiwari éta kagiatan téh dingaranan Cap Goméh. Ahirna, Thung Hoat Tiat ménta izin ka pamaréntah Walanda pikeun ngalaksanakeun kagiatan Cap Goméh, anu mangrupakeun salasahiji tarékah pikeun ngubaran sasalad koléra.

Sanggeus kagiatan Cap Goméh, sasalad koléra bisa diubaran. Di taun 1911, masarakat di daérah Odéon nyieun kelenténg anu dingaranan Bie Hian Kiong, tuluy diresmikeun ditaun 1912. Lantaran situasi pulitik, di taun 1950 sacara hukum éta kelentén ngahiji jeung majelis agama Budha, ngaranna robah jadi Vihara Widhi Sakti nepi ka kiwari.